ROMANIA

JUDETUL NEAMT

COMUNA ION CREANGA

PRIMAR

**PROIECT DE HOTARARE**

**Nr .43 Din 05.05.2025**

**privind acordarea unui mandat special – modificarea contractului de delegare nr. 159/1035/04.04.2018**

Analizând temeiurile juridice :

* art. 8, alin. (3) lit. d^2) și i), art. 10, alin. (5), art. 22 alin. (4), art. 23 alin. (2) și ale art. 24 alin. (2) din Legea serviciilor comunitare de utilități publice nr. 51/2006 republicată, cu modificările și completările ulterioare;
* art. 2 alin. (5) lit. d), art. 6 alin. (1) lit. h), art. art. 12 alin. (3), art. 13, art. 26 alin. (4), art. 31 alin. (2) și art. 33 alin. (4) din Legea serviciului de salubrizare a localităților nr. 101/2006 republicată, cu modificările și completările ulterioare;
* art. 16 alin. (3) lit. j) și ale art. 17 alin. (2) lit. i) din Statutul Asociației de Dezvoltare Intercomunitară „ECONEAMȚ”;
* prevederile *Contractului de* *delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț* nr. 159/1035/04.04.2018;

Ținând cont de prevederile :

* *Contractului de* *delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț* nr. 159/1035/04.04.2018;

Luând act de :

- Adresa ADI ,,ECONEAMT” nr. 418 din 25.04.2025 inregistrata sub nr. 4670 din 30.04.2025 la Primaria Ion Creanga ;

- Referatul de aprobare inregistrat la nr. 4703 din 30.04.2025 , întocmit de primarul comunei ;

- Raportul compartimentului de specialitate inregistrat la nr. 4704 din 30.04.2025 ;

- Avizul pentru legalitate,intocmit de secretarul general al UAT ,

-Avizele Comisiilor de specialitate ale Consiliului Local Ion Creangă;

In temeiul dispozitiilor art. 5 lit „k”, art. 129 alin.(2) lit „b”, alin.(7) lit. „n” , art. 139 alin.(1) , art. 140 alin.(1) , precum si ale art. 196 alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019, cu modificarile si completarile ulterioare :

**Primarul comunei Ion Creanga, judetul Neamt ,**

**PROPUNE :**

**Art. 1** Se acordă un mandat special reprezentantului Comunei Ion Creanga , să voteze, în Adunarea Generală a Asociației de Dezvoltare Intercomunitară „ECONEAMȚ”, pentru încheierea unui act adițional la ***Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț nr. 159/1035/04.04.2018*** încheiat între Asociația de Dezvoltare Intercomunitară „ECONEAMȚ” și S.C. ROSSAL S.R.L. ROMAN conform Anexei .

**Art. 2** Se abrogă prevederile H.C.L nr. 19 din 27.02.2025 privind acordarea unui mandat special – modificarea contractului de delegare nr. 159/1035/04.04.2018

**Art.3** Secretarul general al UAT , va comunica prezenta, instituțiilor , autorităţilor şi persoanelor interesate.

INIȚIATOR

Primar

Dumitru – Dorin TABACARIU

**Anexa**

**A.D.I. „ECONEAMȚ” S.C. ROSSAL S.R.L. Roman**

**nr. …..…….. din …….………… nr. …..…….. din …….…………**

**Act adițional nr. 7**

**la**

**Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, Județul Neamț,**

**Asociația de Dezvoltare Intercomunitară ECONEAMȚ** (denumită în continuare „**ADI ECONEAMȚ”** sau „**Asociația**”)**,** cu sediul în str. Alexandru cel Bun, nr. 27, etaj 4, camera 407, municipiul Piatra Neamț, județul Neamț, tel. 0374 937 090, fax 0374 091 210, e-mail [econeamt@gmail.com](mailto:econeamt@gmail.com), înregistrată în registrul asociațiilor și fundațiilor de pe lângă judecătoria Piatra Neamț cu nr. 5685/279/2008, CIF 24822890, cont RO58BREL0002000872190100 deschis la Libra Internet Bank, reprezentată legal prin președinte, în numele și pe seama următoarelor unități administrativ-teritoriale membre: *județul Neamț și Municipiul Roman***,**  *comunele Bahna, Bîra, Boghicea, Botești, Bozieni, Cordun, Doljești, Dulcești, Gherăești, Gâdinți, Horia, Icușești, Ion Creangă, Moldoveni, Oniceni, Pâncești, Poienari, Sagna, Săbăoani, Secuieni, Stănița, Tămășeni, Trifești, Valea Ursului, Văleni*, aceste unități administrativ-teritoriale având împreună calitatea de delegatar (denumite în cele ce urmează „**Delegatarul**”), pe de o parte,

și

**S.C. ROSSAL S.R.L. Roman** cu sediul în municipiul Roman, str. Bogdan Dragoș nr. 119, județul Neamț, tel: 0233 740 487, fax: 0233 740 487, e-mail: [rossal.roman@yahoo.com](mailto:rossal.roman@yahoo.com), înmatriculată la Oficiul Registrului Comerțului de pe lângă Tribunalul Neamț cu nr. J27/328/10.03.2003 din 10.03.2003, CUI 15276951, cont RO59BRDE280SV05128392800, deschis laBRD-GSG Sucursala Roman, cont RO64TREZ4915069XXX008091, deschis la Trezoreria Piatra Neamț -reprezentată prin IONEL CIOCAN, având funcția de Director, pe de altă parte, în calitate de delegat (denumită în cele ce urmează „**Delegatul**”),

**AVÂND ÎN VEDERE CĂ:**

Potrivit art. 28 alin. (1) din Contract, "Modificarea prezentului Contract se face numai prin Act adițional încheiat în scris între Părțile contractante";

În temeiul Hotărârii Adunării Generale a **A.D.I. „ECONEAMȚ”** nr. …. din …….;

Prin semnarea prezentului Act adițional, părțile declară și convin următoarele:

**Articolul I.**

Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, Județul Neamț, nr. 159/1035/04.04.2018 se modifică și se completează după cum urmează:

**1.** La alin. (1) art. 4. OBIECTUL CONTRACTULUI, după litera e) se introduce litera g), cu următorul cuprins:

„*g) colectarea separată, sortarea și valorificarea/eliminarea deșeurilor textile.*”

**2.** Art. 13. TARIFUL alin. (1) se modifică după cum urmează:

*„Art. 13. TARIFUL*

*(1) Tariful pe care Delegatul are dreptul să îl aplice este tariful aprobat de către Delegatar, prin hotărârea Adunării Generale a Asociației de Dezvoltare Intercomunitară „ECONEAMȚ”, potrivit dispozițiilor Legii serviciului de salubrizare a localităților nr. 101/2006, republicată, cu modificările și completările ulterioare.*

*Pentru separarea incorectă a deșeurilor municipale, Delegatul are dreptul să aplice utilizatorilor serviciului de salubrizare un tarif penalizator în cuantumul aprobat de către Delegatar, prin hotărârea Adunării Generale a Asociației de Dezvoltare Intercomunitară „ECONEAMȚ”, raportat la tariful pentru gestionarea deșeurilor municipale reziduale. Tariful pentru separarea incorectă a deșeurilor municipale se aplică de către Delegat potrivit Procedurii standard privind acceptarea deșeurilor la instalațiile de tratare/depozite de deșeuri și aplicarea tarifului pentru separarea incorectă a deșeurilor municipale, aprobată prin hotărârea Adunării Generale a Asociației de Dezvoltare Intercomunitară „ECONEAMȚ”.*

*Modul de stabilire/ajustare/modificare și de aprobare a tarifelor/taxelor de salubrizare, respectiv modul de facturare a tarifelor de către Delegat este cel prevăzut la Capitolul V1 Politica tarifară în domeniul gestionării deșeurilor municipale din Legea serviciului de salubrizare a localităților nr. 101/2006, republicată, cu modificările și completările ulterioare.”*

**Articolul II.**

Tariful pentru activitatea prevăzută la Art. I se stabilește și se aprobă în conformitate cu prevederile Legii nr. 101/2006, republicată cu modificările și completările ulterioare.

**Articolul III.**

Anexa nr. 2 – **Caietul de Sarcini** – la Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, Județul Neamț, nr. 159/1035/04.04.2018 se modifică și se completează după cum urmează:

**1.** La Partea II: DATE GENERALE PRIVIND SERVICIUL SOLICITAT, pct. 1. DEFINIȚII se modifică și va avea următorul cuprins:

„*1. DEFINIȚII*

*În prezentul Caiet de sarcini termenii expresiile și abrevierile folosite, sunt cele din Art. 1 – Condiții contractuale, din prezenta documentație de atribuire și/sau cele din Art. 4 din Regulamentul serviciului public de salubrizare a localităților din Județul Neamț.*

*Definiția deșeurilor textile: Materiale textile uzate, resturi de producție si articole textile care nu mai pot fi utilizate în forma lor actuală. Prin deșeuri textile se înțeleg deșeurile textile post-consum care includ produse precum îmbrăcăminte, încălțăminte, accesorii de modă, prosoape, lenjerii de pat, perdele și draperii etc*.”

**2.** La Partea II: DATE GENERALE PRIVIND SERVICIUL SOLICITAT, pct. 2. SCOPUL SERVICIULUI ȘI ARIA DE DESERVIRE, după lit. e) a alin. (1) se introduce lit. f), cu următorul cuprins:

„*f) Colectarea, transportul, sortarea și gestionarea deșeurilor textile separat, provenite de la populație*;”

**3.** La Partea II: DATE GENERALE PRIVIND SERVICIUL SOLICITAT, pct. 3. CONȚINUTUL SERVICIULUI după lit. n) se introduce lit. p), cu următorul cuprins:

„*p) Colectarea separată si gestionarea deșeurilor textile provenite de la populație:*

*- Operatorul are obligația de a desfășura activitățile de colectare și transport a deșeurilor textile provenite de la populație;*

*- Colectarea deșeurilor textile se va face în containere speciale ce vor fi amplasate pe domeniul public de către Operator, puse la dispoziție de UAT și cu acordul UAT-ului, inscripționate , DEȘEURI TEXTILE și logo de deșeuri acceptate;*

*- Frecvența de colectare a deșeurilor textile este semestrială, cu program stabilit în prealabil împreună cu UAT-ul, avizat de Delegatar; în functie de gradul de umplere, se va suplimenta de către operator numărul de containere în punctele de colectare a deșeurilor textile, dacă este cazul;*

*- După primul an, în funcție de cantitatea de deșeuri textile colectate frecvența de colectare poate fi modificată, numai cu acordul Delegatarului.*

*- Cantitatea estimată, pentru primul an de operare de deșeuri textile estimate a fi colectată este de cca. 80 tone cu o marja de 30%;*

*- Deșeurile textile menajere colectate de Operator vor fi transportate, stocate temporar și incluse într-un flux special amenajat de Operator, la Stația de sortare Târgu Neamț;*

*- Operatorul va asigura sortarea deșeurilor textile în vederea valorificării, la Stația de sortare Târgu Neamț;*

*- Operatorul va separa deșeurile textile (sortarea se va face conform solicitării reciclatorilor), și va gestiona cantitățile rezultate în urma sortării:*

*deșeuri reutilizabile(haine în stare bună);*

*deșeuri reciclabile (resturi de țesături, materiale deteriorate);*

*deșeuri textile nereciclabile (contaminate sau degradate) ;*

*Clasificarea materialelor în funcție de:*

*Tipul de fibre (naturale, sintetice, mixte);*

*Gradul de reutilizare sau reciclare;*

*Destinația finală (reciclare mecanică, chimică, compostare sau eliminare);*

*Reciclarea și reutilizarea*

*Reciclare mecanică: Transformarea textilelor în fibre pentru noi produse textile sau industriale.*

*Reciclare chimică: Descompunerea materialelor în compuși chimici reutilizabili.*

*Reutilizare creativă (upcycling): Transformarea deșeurilor textile în produse decorative sau funcționale.*

*Eliminarea responsabilă*

*Metode acceptate:*

*Incinerarea controlată cu recuperare de energie;*

*Depozitarea în condiții sigure pentru textile nereciclabile.*

*Interdicții:*

*Eliminarea textilelor în gropile de gunoi neconforme*

*Deșeurile textile care nu pot fi valorificate vor fi transportate spre eliminare la depozitul de deșeuri nepericuloase GIROV*

*- Cerințe de mediu și reglementări*

*Respectarea OUG 92/2021, privind regimul deșeurilor, cu modificările si adăugările ulterioare;*

*Conformitatea cu standardele internaționale de mediu .*

*Promovarea principiilor economiei circulare.*

*- Indicatori de performanță*

*Cantitatea de deșeuri textile colectate anual.*

*Procentul de textile reciclate sau reutilizate.*

*Reducerea cantității de textile eliminate ca deșeuri nereciclabile.*

*- Obligațiile părților*

*Operatorul serviciilor de gestionare a deșeurilor textile:*

*Să asigure infrastructura de colectare și sortare;*

*Să respecte termenele stabilite pentru preluare și reciclare.*

*- Beneficiarul:*

*Să comunice cantitățile și tipurile de deșeuri generate;*

*Să colaboreze cu Operatorul în vederea optimizării procesului.*

*- Termene și livrabile*

*Frecvența colectării: semestrial în funcție de volumul generat.*

*Raportare periodică: Operatorul va prezenta rapoarte privind cantitățile gestionate și destinația acestora, delegatarului și UAT-urilor din Zona 3;*

*- Buget și resurse*

*Costuri estimate pentru implementarea și operarea programului de gestionare a deșeurilor textile, vor fi fundamente de Operator conform Ordinului ANRSC 640/2022.*

*Resurse suplimentare necesare (personal, echipamente, logistică).*

*- Monitorizare și control*

*Verificarea conformității cu cerințele caietului de sarcini.*

*Audituri periodice ale activităților de gestionare a deșeurilor textile.*”

**Articolul IV.**

Prevederile prezentului act adițional intră în vigoare la data aprobării în Adunarea Generală de către Delegatar și a semnării de către părți; celelalte prevederi ale Contractului și ale Anexelor la acesta rămân neschimbate.

Prezentul Act adițional nr. 7 este încheiat în limba română, în două exemplare originale, câte unul pentru fiecare parte.

**DELEGATAR DELEGAT**

**Asociația de Dezvoltare Intercomunitară S.C. ROSSAL S.R.L ROMAN**

**„ECONEAMȚ” Reprezentant,**

**Președinte,**

**ROMÂNIA**

**JUDEŢUL NEAMŢ**

**COMUNA ION CREANGĂ**

**Nr. 4703 DIN 05.05.2025**

**REFERAT DE APROBARE**

**privind acordarea unui mandat special – modificarea contractului de delegare nr. 159/1035/04.04.2018**

Asociația de Dezvoltare Intercomunitară „ECONEAMȚ” a încheiat, în numele și pe seama Comunei Ion Creanga , Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț nr. 159/1035/04.04.2018.

Potrivit art. 28 alin. (1) din Contractului de delegare stipulează că "*Modificarea prezentului contract se face numai prin act adițional încheiat în scris între părțile contractante".*

Prin adresa nr. 418 din 25.04.2025, A.D.I. „ECONEAMȚ” solicită inclusiv acordarea unui mandat special pentru adoptarea unui Act adițional la Contractul de delegare care vizează modificarea Contractului și a Caietului de sarcini anexă la acesta în sensul **introducerii colectării separate a fracției deșeurilor textile din deșeurile municipale.**

**Cu referire la adoptarea unui act adițional la Contractul de delegare**, aceasta este necesară întrucât prin art. 2 alin. (5) lit. d) din Legea nr. 101/2006 a serviciului de salubrizare a localităților este stipulată obligația *autorităţii administraţiei publice locale ale unităţii administrativ-teritoriale* [*...*] *să implementeze, până la data de 1 ianuarie 2025, colectarea separată a deşeurilor textile*.

Prin adresa nr. 56/CJNTp/14.01.2025, Garda de Mediu, Comisariatul Județean Neamț, cu referire la colectarea deșeurilor textile ne informează că „*in conformitate cu OUG 92/2021 privind regimul deseurilor, Garda Nationala de Mediu va aduce la cunostinta ca, incepind cu 01.01.2025 a intrat in vigoare prevederile articolului 17, aliniatul (5), litera „a”: (aliniatul 5) Autorităţile administraţiei publice locale ale unităţilor administrativ-teritoriale sau, după caz, subdiviziunile administrativ-teritoriale ale municipiilor, respectiv asociaţiile de dezvoltare intercomunitară ale acestora, după caz, au următoarele obligaţii: a) să asigure colectarea separată cel puţin pentru deşeurile de hârtie, metal, plastic şi sticlă din deşeurile municipale, să stabilească dacă gestionarea acestor deşeuri se face în cadrul unui singur contract de delegare a serviciului de salubrizare sau pe mai multe tipuri de materiale/contract/contracte distincte pentru toate tipurile de materiale/pe tip de material şi să organizeze atribuirea conform deciziei luate;a) să asigure colectarea separată cel puţin pentru deşeurile de hârtie, metal, plastic şi sticlă, iar până la data de 1 ianuarie 2025 şi pentru textile din deşeurile municipale, să stabilească dacă gestionarea acestor deşeuri se face în cadrul unui singur contract de delegare a serviciului de salubrizare sau pe mai multe tipuri de materiale/contract/contracte distincte pentru toate tipurile de materiale/pe tip de material şi să organizeze atribuirea conform deciziei luate*”, respectiv ne informează asupra sancțiunilor incidente încălcării prevederilor legale citate – sancțiune contravențională.

Prin **actul adițional propus a fi încheiat la Contractul nr. 159/1035/04.04.2018** se **stabilește colectarea separată a fracției deșeurilor textile** în sarcina operatorului de salubrizare zonal, desemnat anterior prin licitație publică precum și modul de stabilire și aprobare a tarifului aferent acestei activități.

De asemenea este **necesară modificarea Anexei nr. 2 la contractul de delegare, Caietul de sarcini, în vederea stabilirii cerințelor tehnice minimale cu referire la colectarea separată fracției deșeurilor textile din deșeurile municipale.**

Potrivit prevederilor art. 8 alin. (3) lit. d^2) coroborate cu prevederile art. 10 alin (5) din Legea nr. 51/2006 a serviciilor de utilități publice, respectiv potrivit art. 28 din Contract, modificarea contractului de delegare presupune acordarea mandatelor speciale, prin hotărâre a legislativelor locale delegatare (Consiliul Județean Neamț și UAT-urile din Zona 2 în competența cărora este organizat și funcționează serviciul de salubrizare), precum și adoptarea, în cadrul Adunării Generale a Asociației, pentru această zonă, a unei hotărâri de modificare a contractului de delegare conform mandatului special acordat de legislativele locale.

Prin prezentul proiect de hotărâre supun aprobării următoarele:

Acordarea unui mandat special reprezentantului Comunei Ion Creanga, să voteze, în Adunarea Generală a Asociației de Dezvoltare Intercomunitară „ECONEAMȚ”, pentru încheierea unui act adițional la ***Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț nr. 159/1035/04.04.2018*** încheiat între Asociația de Dezvoltare Intercomunitară „ECONEAMȚ” și S.C. ROSSAL S.R.L. ROMAN conform Anexei care face parte integrantă din prezenta hotărâre.

Totodata abrogarea H.C.L nr. 19 din 27.02.2025 privind acordarea unui mandat special – modificarea contractului de delegare nr. 159/1035/04.04.2018

Ca urmare, supun analizei și aprobării plenului Consiliului Local Ion Creanga proiectul de hotărâre anexat.

**PRIMAR,**

**Dumitru- Dorin TABACARIU**

**ROMÂNIA**

**JUDEŢUL NEAMŢ**

**COMUNA ION CREANGA**

**Nr. 4704 din 05.05.2025**

**RAPORT DE SPECIALITATE**

**privind acordarea unui mandat special – modificarea contractului de delegare nr. 159/1035/04.04.2018**

În conformitate cu prevederile art. 13 din Legea serviciului de salubrizare a localităților nr. 101/2006 republicată, cu modificările și completările ulterioare, „*raporturile juridice dintre unităţile administrativ-teritoriale/sectoarele municipiului Bucureşti sau, după caz, asociaţiile de dezvoltare intercomunitară şi operatorii serviciului de salubrizare sunt reglementate prin ... contractele de delegare a gestiunii, după caz*.”

Potrivit dispozițiilor art. 8 alin. (3) lit. d^2) și i) din Legea nr. 51/2006 a serviciilor comunitare de utilități publice, autoritățile administrației publice locale au competență exclusivă, în condițiile legii în ceea ce privește *„aprobarea modificării contractelor de delegare a gestiunii”*, respectiv în elaborarea caietelor de sarcini referitoare la serviciile de utilități publice. Asociația de dezvoltare intercomunitară exercită aceste atribuții ale autorității administrației publice locale prin adunarea generală a asociației, în condițiile acordării prealabile a unui mandat special prevăzut la art. art. 10. alin. (5) din Legea nr. 51/2006; termenul de acordare a mandatului este limitat la 30 de zile, operând prezumția delegării tacite a atribuțiilor dacă termenul de 30 de zile nu este respectat.

Contractul Delegarea prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț, nr. 159/1035/04.04.2018 aprobat prin HCL nr. 12 din 16.02.2018 prevede la art. 28, alin. (1): *Modificarea prezentului Contract se face numai prin act adițional încheiat în scris între Părțile contractante*.

Prin modificarea și republicarea Legii serviciului de salubrizare a localităților nr. 101/2006, a fost introdusă obligația ca autorităţile administraţiei publice locale ale unităţilor administrativ-teritoriale *să implementeze, până la data de 1 ianuarie 2025, colectarea separată a deşeurilor textile* (art. 2 alin. (5) lit. d)).

O.U.G. nr. 92/2021 privind regimul deșeurilor a fost modificată de Punctul 13, Articolul I din LEGEA nr. 17/2023, prin art. 17 alin. (5) lit. a) fiind stabilit: „*Autorităţile administraţiei publice locale ale unităţilor administrativ-teritoriale sau, după caz, subdiviziunile administrativ-teritoriale ale municipiilor, respectiv asociaţiile de dezvoltare intercomunitară ale acestora, după caz, au următoarele obligaţii: a) să asigure colectarea separată cel puţin pentru deşeurile de hârtie, metal, plastic şi sticlă, iar până la data de 1 ianuarie 2025 şi pentru textile din deşeurile municipale, să stabilească dacă gestionarea acestor deşeuri se face în cadrul unui singur contract de delegare a serviciului de salubrizare sau pe mai multe tipuri de materiale/contract/contracte distincte pentru toate tipurile de materiale/pe tip de material şi să organizeze atribuirea conform deciziei luate*”.

Prin adresa nr. 418/ 25.04.2025, A.D.I. „ECONEAMȚ” solicită acordarea unui mandat special pentru adoptarea unui Act adițional la Contractul de delegare, vizând modificarea Contractului și a Caietului de sarcini anexă la acesta în vederea introducerii colectării separate a fracției deșeurilor textile din deșeurile municipale, conform obligațiilor legale mai sus citate, acestea urmând a fi gestionate în cadrul contractului existent. Ținând cont de valoarea scăzută a activității de colectare separată și gestionare a deșeurilor textile rezultată din propunerea de modificare a Caietului de sarcini, de perioada de timp relativ redusă rămasă până la finalizarea Contractului nr. 159/1035/04.04.2018 (aproximativ 1 an din 8), respectiv de faptul că modificările legislative prin care a fost introdusă obligația gestionării separate a fluxului de deșeuri textile de alte fluxuri ale deșeurilor municipale au intrat în vigoare după data semnării contractului de delegare, apreciem că gestionarea acestei fracții de deșeuri se poate face în cadrul contractului existent.

Conform dispozițiilor din Ordonanța de Urgență nr. 57/2019 privind Codul administrativ, în exercitarea atribuțiilor privind gestionarea serviciilor publice din subordine, consiliul județean/local asigură potrivit competențelor sale și în condițiile legii, cadrul necesar pentru furnizarea serviciilor comunitare de utilitate publică de interes local.

Având în vedere aspectele prezentate și dispozițiile legale invocate, apreciem că proiectul de hotărâre îndeplinește condițiile pentru a fi supus dezbaterii și aprobării plenului consiliului local.

INTOCMIT

Consilier

Mariana TRIȘCĂU

**AVIZ**

**privind avizul de legalitate**  **la proiectul de hotărâre privind acordarea unui mandat special – modificarea contractului de delegare nr. 159/1035/04.04.2018**

În conformitate cu prevederile art.243 alin.(1) lit.”a” din O.U.G nr.57/ 2019 privind Codul administrativ , înaintez consiliului local prezentul aviz.

Analizând proiectul de hotărâre inițiat de primarul comunei Ion Creanga , am constatat că sunt îndeplinite condiţiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare
* Este iniţiat de dl. primar, conf.art. 136 alin.(1) din O.U.G nr.57/ 2019 privind Codul administrativ ,

Este elaborat conform : art. 5 lit „k”, art. 129 alin.(2) lit „b”, alin.(7) lit. „n” , art. 139 alin.(1) , art. 140 alin.(1) , precum si ale art. 196 alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019, cu modificarile si completarile ulterioare :

Tinând cont ca proiectul de hotărâre, este insotit de referatul de aprobare al primarului comunei si de raportul compartimentului de specialitate , consider că sunt îndeplinite condiţiile şi avizez favorabil proiectul de hotărâre privind acordarea unui mandat special – modificarea contractului de delegare nr. 159/1035/04.04.2018

Ion Creanga , la data de 05.05.2025

SECRETAR GENERAL U.A.T.

Mihaela Niță